
«Pulmapäeva jäädvustamise paik Narvas» ideekonkursi läbiviimise korra kinnitamine ja ideekonkursi väljakuulutamine

1. Asjaolud ja menetluse käik

On kõigile teada, et Narvas on pulmapidudel traditsioonilisteks külastuskohtadeks välja kujunenud Narva Hermanni linnus, "Rootsi lõvi", "Tank" ja "Šiškini mänd". Narva kui Eesti suurlinna jaoks on traditsiooniliste külastuste objektide arv väike, sellepärast on konkursi ülesandeks luua abiellujatele pulmapäeva jäädvustamise paik, mis kaunistaks mitte ainult nende kooselu algust, vaid teeks ka Narva linna meeldivamaks ja sõbralikumaks.

Konkursi eesmärgiks on saada ideeliselt ja kujunduslikult atraktiivne pulmapäeva jäädvustamise uue paiga Narvas kujunduse lahendus.
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.

3. Korraldus

3.1. Kinnitada «Pulmapäeva jäädvustamise paik Narvas» ideekonkursi läbiviimise kord:
«PULMAPÄEVA JÄÄDVUSTAMISE PAIK NARVAS» IDEEKONKURSI LÄBIVIIMISE KORD

I ÜLDALUSED

1.1. KONKURSI KORRALDAJA

Konkursi korraldaja on Narva Linnavalitsuse Narva Linna Arenduse ja Ökonoomika Amet.

1.2. KONKURSI EESMÄRK

1.2.1. Konkurss on ideeprojekti konkurss. Konkursi eesmärgiks on saada ideeliselt ja kujunduslikult atraktiivne pulmapäeva jäädvustamise uue paiga Narvas kujunduse lahendus. 

1.3. OSAVÕTU ÕIGUS

Konkursist osavõtt on vaba, välja arvatud ideekonkursi komisjoni liikmed, sekretär ja nende lähisugulased.

1.4. AUTASUD

1.4.1. Preemiafond on 10 000.- krooni, mis jaguneb:

I preemia 5 000.- krooni

II preemia 3 000.- krooni

III preemia 2 000.- krooni
1.4.2. Komisjon võib vastava tasemega konkursitööde puudumisel autasude kogusumma ulatuses autasud ümber jagada või jätta välja andmata.
1.4.3. Autasud makstakse välja hiljemalt 10 tööpäeva jooksul pärast ideekonkursi tulemuste kinnitamist Narva linnavalitsuse poolt. Autasud maksab välja konkursi korraldaja. Autasud kuuluvad maksustamisele vastavalt Eesti Vabariigi seadustele.

1.5. KONKURSI TÄHTAEG JA KONKURSITINGIMUSTE VÄLJASTAMINE

1.5.1. Konkurss algab 1. septembril 2006.a. Konkursitööde esitamise tähtpäev on 11. oktoobril 2006.a.

1.5.2. Ideekonkursi tingimusi saab alla laadida Narva veebilehelt www.narva.ee või saada elektroonilisel kujul tööajal Narva Linna Arenduse ja Ökonoomika Ametil aadressil Peetri pl. 3-5, II korrus (tel: 35 99040, sekretär).

II VÕISTLUSÜLESANNE

2.1. Kujundamisjuhend

2.1.1. On kõigile teada, et Narvas on pulmapidudel traditsioonilisteks külastuskohtadeks välja kujunenud Narva Hermanni linnus, "Rootsi lõvi", "Tank" ja "Šiškini mänd". Narva kui Eesti suurlinna jaoks on traditsiooniliste külastuste objektide arv väike, sellepärast on konkursi ülesandeks luua abiellujatele pulmapäeva jäädvustamise paik, mis kaunistaks mitte ainult nende kooselu algust, vaid teeks ka Narva linna meeldivamaks ja sõbralikumaks.

2.1.2. Soovituslik, et kujunduslik ideelahendus peab omama ideed, mis on seotud Narva linna ajaloo ja olemasolevate traditsioonidega. Teretulnud on kõik lahendused, mis vastavad punktis 4.1.5 loetletud kriteeriumidele.

III KONKURSILE ESITATAVAD MATERJALID

3.1. KONKURSITÖÖDE ESITAMINE

3.1.1. Konkursitööde esitamise tähtpäev on 11. oktoobri 2006 kell 16.00.

3.1.2. Konkursitöö tuleb tuua kohale või postitada või saata teele kullerteenusega hiljemalt punktis 3.1.1 nimetatud ajaks aadressil: Narva Linna Arenduse ja Ökonoomika Amet, Peetri pl. 3-7, Narva 20308 (II korrus, tel. 35 99040).

3.1.3.
Konkursitöö esitada ühes kinnises ilma väliste eraldusmärkideta pakendis, millel on märge: “Ideekonkurss: pulmapäeva jäädvustamise paik Narvas”.

3.1.4.
Konkursitöö saabumisel kirjutab vastuvõtja pakendile töö saabumise järjekorranumbri, kuupäeva ja kellaaja.

3.1.5.
Postiga või kulleriga saadetavate tööde puhul tuleb tööde vastuvõtjal tagada saatja anonüümsus.
3.1.6.
Postiga või kulleriga saadetud tööd peavad olema postitatud hiljemalt punktis 3.1.1. nimetatud ajaks. 

3.2. ESITATAVA KONKURSITÖÖ MAHT JA VORM

3.2.1. Tuleb esitada joonised, millistel on rajatise lahenduse värvilised vaated erinevatest külgedest.
3.2.2. Joonised peavad olema esitatud paberikandjal jäigal alusel vabas formaadis. Jooniste kvaliteet peab olema esinduslik ja trükikõlbulik.
3.2.3. Seletuskiri ühe A4 lehe mahu ulatuses, milles on antud:

· kavandatava lahenduse asukoht Narvas (s.h. asukohaplaan või foto asukohast);

· kavandatava lahenduse kontseptuaalne lühikirjeldus (s.h. seos pulmatraditsioonidega);

· arhitektuurse ja konstruktiivse lahenduse lühikirjeldus.

3.3. ANONÜÜMSUS

3.3.1.
Konkursile esitatakse töö anonüümselt. Tööde esitamise hetkel peavad kõik materjalid olema ühes pakendis pealkirjaga “Ideekonkurss: pulmapäeva jäädvustamise paik Narvas”. Kõik esitatud üksikud joonised, seletuskirjad, ja ümbrikud peavad olema varustatud märgusõnaga (embleem või numbrikombinatsioon ei ole lubatud). Koos materjalidega tuleb esitada märgusõnadega “Autor” varustatud kinnist ja läbipaistmatu ümbrikku.

3.3.2.
Ümbrik märkega “Autor” sisaldab töö autori nime, aadressi ja kontaktandmeid ning märget sellest, kellele kuulub autoriõigus. Samas ümbrikus peab olema ametlik kinnituskiri, millega autor kinnitab käesoleva konkursi korraga tutvustamist ja oma nõusolekut konkursi tingimustega.

IV KONKURSITÖÖDE HINDAMINE JA VÕITJATE AVALIKUSTAMINE

4.1. KONKURSITÖÖDE HINDAMINE
4.1.1. Ideekonkursi komisjon:

Esimees:
Tarmo Tammiste, Narva linnapea.

Liikmed:
Sofja Homjakova, Narva abilinnapea;




Jelena Torokvei, Narva abilinnapea;




Aleksander Ljudvig, Narva abilinnapea;

Anne Hallik, Narva Linnavalitsuse Arhitektuuri- ja Linnaplaneerimise Ameti peaarhitekt;

Ellen Uusküla, Narva Linnavalitsuse Arhitektuuri- ja Linnaplaneerimise Ameti ehitusjärelvalve osakonna vanemspetsialist;

Viktoria Lutus, Narva Linnavalitsuse Kultuuriosakonna juhataja;

Georgi Ignatov, Narva Linna Arenduse ja Ökonoomika Ameti direktor.

Sekretär:
Karin Uustallo, Narva Linna Arenduse ja Ökonoomika Ameti sekretär.

4.1.2. Saabunud konkursitööd avatakse esimesel komisjoni koosolekul, mis toimub hiljemalt 15 tööpäeva jooksul pärast konkursitööde esitamise tähtpäeva. Avamisel koostatakse tööde avamise protokoll, milles fikseeritakse esitatud tööde arv, saabumise järjekorranumbrile vastav märgusõna ning märgusõnale vastav töö koosseis.

4.1.3. Komisjon otsustab, milline konkursitöö tunnistatakse vastavaks ideekonkursi tingimustele. Konkursitöid ei hinnata, kui konkursitöö ei ole esitatud tähtajaks, ei vasta nõutud mahule ja vormile või osavõtja poolt on rikutud anonüümsusenõuet.

4.1.4. Komisjoni koosoleku kohta koostatakse tööprotokoll.

4.1.5. Komisjon hindab töid vastavalt järgnevatele kriteeriumitele:

1) kujundusliku lahenduse atraktiivsus;

2) kujundusliku lahenduse innovatiivsus;

3) sobivus ümbritsevasse keskkonda;

4) rajatise valmistamise ja paigaldamise teostatavus.

4.1.6. Otsustamisel omavad hääleõigust komisjoni esimees ja liikmed. Otsuse vastuvõtmiseks vajalik kvoorum on 2/3 komisjoni liikmete arvust.

4.1.7. Komisjon võib konkursi hindamisele vastavalt vajadusele kaasata eksperte. Eksperdil on õigus osa võtta komisjoni koosolekutest, kuid tal puudub otsustamisel hääleõigus.

4.1.8. Komisjoni töö loetakse lõpetatuks pärast võidutööde lihthäälteenamusega väljaselgitamist ja selle otsuse fikseerimist märgusõnaliselt lõpp-protokollis. Vajadusel esitatakse märkused võidutöö edasise täiendamise vajalikkuse kohta ja edasise tegevuse põhimõtted.

4.1.9. Konkurssi korraldaja avalikustab võitnud tööde märgusõnad Narva veebilehel www.narva.ee hiljemalt 5 tööpäeva jooksul pärast ideekonkursi komisjoni töö lõpetamist.

4.1.10. Võidutööde märgusõnadele vastavate ümbrikute avamine autorite väljaselgitamiseks toimub avalikul istungil. Vähemalt üks nädal enne avalikku istungit teatatakse Narva veebilehel www.narva.ee avaliku istungi täpne läbiviimise koht ja kellaaeg. 

4.1.11. Konkursi tulemused kinnitab Narva linnavalitsus hiljemalt 20 tööpäeva jooksul pärast avalikul istungil toimunud autorite väljaselgitamist.
4.2. KONKURSITÖÖDE KASUTAMINE JA KONKURSILE JÄRGNEV TEGEVUS

4.2.1. Konkursile laekunud tööd ei tagastata.
4.2.2. Konkursil autasustatud tööd lähevad Narva linna omandisse.

4.2.3. Hindamisest kõrvalejäetud ja autasustamata jäänud tööde autoritele jäävad isiklikud autoriõigused.

4.2.4. Autasustatud tööde autorid loobuvad oma varalistest autoriõigustest Narva linna kasuks.
3.2. Kuulutada välja «Pulmapäeva jäädvustamise paik Narvas» ideekonkurss.

4. Korralduse vaidlustamine 

Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

5. Rakendussätted

Käesolev korraldus jõustub seadusega sätestatud korras.
Tarmo Tammiste

Linnapea                                                                                 Ants Liimets 







                        Linnasekretär

